钦定古今图书集成/理学汇编/文学典/第111卷 > 唐鹤征〈效纯〉
## 钦定古今图书集成/理学汇编/文学典/第111卷 > 唐鹤征〈效纯〉

按《武进县志》：鹤征，字元卿，号凝庵，少有才名，豪爽负
气，不能卑论侪俗。父顺之殁，乃折节理学，淹贯诸儒
语录，大变气质。隆庆辛未进士，授礼部主事，历太常
少卿。请从祀白沙先生，得允。既以言归，重起南太常，
计歼妖人刘天绪。又疏劾珰殴属丞，得旨严治，人益
忌之。遂病免，日与同郡龚道立、顾宪成辈讲《大学格
物义》于东林书院，复以所疑走数千里外，辨质诸君
子．。生平于天文、地理、阴阳、术数家，靡不究极。家居在郡力请条编，为江南大利。年八十二，耳目聪明，手不
释卷。所著“诗文”若干卷、“郡邑志”若干卷，行世。子效纯，
字完初，万历己丑进士，选庶吉士。为文有《荆川家范》，
其制举业，尤为人所传诵。未几，先鹤征卒，士林惜之。